cyanic-selkie/wikianc huggingface dataset:
Leopold II. vun der Belsch
D'belsch Regierung war, och wéi hie bis Kinnek war, wéineg vun der Iddi begeeschtert, Kolonien opzebauen, well sou e Projet mat vill Käschten an Onsécherheete verbonne wier, ouni Garantie op Succès. Dofir huet hie selwer e groussen Deel vu sengem Privatverméigen investéiert, wéi bis bekannt gouf, datt och bannena vum afrikanesche Kontinent, notamment am Baseng vum Floss Kongo, eng jett Buedemschätz ze fanne wieren. 1878 huet de Leopold II. de Comité d'Études du Haut Congo (CEHC) gegrënnt an den Henry Morton Stanley ugestallt, déi Regioun z'erfuerschen. Offiziell war dêst eng wëssenschaftlech oder philanthropesch Missioun, ma hie gouf dem Stanley heemlech den Uerder, do Land ze kafen an Elfebeen matzebréngen. 1879 gouf de Comité ëmbenannt an Association Internationale du Congo.
De Stanley huet verschidde Siidlunge gegrënnt, dorënner Leopoldville (haut Kinshasa), an huet eng 200 km laang Strooss vum Mier de Kongo erop, laanscht d'Livingston-Waasserfäll bis op Stanley Pool (haut Pool Malebo), baue gelooss. Vun do aus konnt een da mam Schëff viru flossop fueren. Vill Leit vun do, déi fir déi Aarbechte zwangsrekrutéiert goufen, sinn ëm d'Liewe komm. De Stanley huet de Cheffe vun de Stämm erzielt, de Leopold wier sou mächteg, datt hie sougueur d'Sonn beherrsche géif. Als "Bewäis" huet hien dat mat enger Lupp demonstréiert. Sou konnt hie se iwwerzeegen, him hiert Land z'iwwerschreiwen. Domat koum de Leopold zu engem Privatbesëtz, deen, mat 2,34 Mio. Quadratkilometer, 70-mol méi grouss war wéi d'Belsch.
1884/85 war zu Berlin d'Kongokonferenz op där den Etat indépendant du Congo vun den anere Länner als dem Leopold säi Privatbesëtz unerkannt gouf.
Hie krut e peur Joer drop d'Belsch Parlament iwwerzeegt, him 10 Millioune Frang fir seng Projeten am Kongo z'avancéieren. Domat gouf ë. a. eng Eisebunnslinn vun der Flossmëndung bis op Stanley Pool gebaut, déi 1898 fäerdeg gouf.
Ewell konnt de Lepolld Mercenairen engagéieren a "säi" Kongo exploitéieren. Besonnesch Elfebeen a Kautschuk goufen do ausgebait, woubäi déi heemesch Bevëlkerung brutal mësshandelt an ausgbait gouf. De Journalist Adam Hochschild schätzt, datt eng 10 Millioune Leit Affer vum Leopold senger Politik goufen.
D'Methoden, mat deenen déi belsch Handelsgesellschaften an d'Militär am Kongo gehaust hunn; goufen ë. a. am Joseph Conrad sengem BuchHeart of Darkness (1899) beschriwwen.
1891 huet de brittesche Militärkommandant William Grant Stairs op Uerder vum Leopold II. de Katanga eruewert, wou räich Koffervirkomme waren.
D'Kritik un den Zoustänn gouf vun do un ëmmer méi grouss. Nieft dem Conrad hunn aner bekannt Schrëftsteller, wéi den Arthur Conan Doyle, de Booker T. Washington an de Mark Twain (King Leopold's Soliloquy) déi grujeleg Zoustänn ugeprangert. Och Zeitungen hunn iwwer d'Mëssstänn do geschriwwen, a Fotoe publizéiert. Den Diplomat Roger Casement huet 1903 fir déi brittesch Regierung e Rapport geschriwwen, deen Temoignagë vum Edmund Dene Morel nogaangen ass, an deem en duergeluecht huet, wat do geschéie géif. Och d'USA goufen ëmmer méi kritesch. 1908 huet de Lepold als Reaktioun op den interantionalen Drock dem belsche Staat säin Territoire verkaaft (an iwwer Stréimänner d'Kontroll iwwer Kautschuk- a Kofferhandel gehalen). E gouf deemno eng belsch Kolonie, mam Numm Belsche Kongo.
An der Belsch huet de Leopold de Räichtum, deen him de Kongo abruecht huet, zum Deel fir urbanistesch an architektonesch Projete benotzt: de Bau vum Schlass vu Laeken, senger Residenz, Prachtavenuen zu Bréissel (Avenue Louise, Avenue de Tervueren,...), de Cinquantenaire-Park mam Triumpfbou fir de 50. (resp. 75.) Anniversaire vun der Belsch, de Kinnekleche Musée fir Zentralafrika zu Tervuren, Gebaier zu Spa, d'Gileppetalspär, asw.
Bis haut stinn op ville Plazen uechter d'Belsch, trotz senge Verbriechen am Kongo, Statue vum Leopold II.. Zu Arel steet z. B. haut nach eng, wou dropstreet: "J'ai entrepris l'œuvre du Congo dans l'intérêt de la civilisation et pour le bien de la Belgique." Op der Digue zu Ostende gouf 1931 eng Reider-Statu opgeriicht mat der Opschrëft: De dank van de Congolezen aan Leopold II. 2004 huet eng Aktiounsgrupp der Statu eng Hand ofgeseet a matgedeelt, si géife s'erëmginn, wann Ostende sech géif offiziell zu den Ondote vum Leopold bekennen.
No sengem Doud, de 17. Dezember 1909, gouf säin Neveu Albert I. säin Nofollger.
Hie selwer hat 4 Kanner mat der Marie Henriette:
sou wéi 2 Jonge mat senger Maîtresse Blanche Delacroix (1883–1948).
Villeneuve-sous-Pymont
Villeneuve-sous-Pymont ass eng franséisch Uertschaft a Gemeng am Departement Jura an der Bourgogne-Franche-Comté.
Geschicht
D'Buerg vu Villeneuve gouf vun den Truppe vum Louis XI. zerstéiert. D'Plaz vun der Buerg gouf den 28. Dezember 1994 als historescht Monument klasséiert.
1806 gouf d'Gemeng Féchaux u Villeneuve-sous-Pymont ugeschloss.
Cloris Leachman
D'Cloris Leachman, gebuer den 30. Abrëll 1926 zu Des Moines a gestuerwen 26. Januar 2021 zu Encinitas a Kalifornien, war US-amerikanesch Schauspillerin.
Si huet a bekannte Filmer wéi am Western Butch Cassidy and the Sundance Kid vum George Roy Hill, am Drama The Last Picture Show vum Peter Bogdanovich an am Kaméidisfilm Young Frankenstein vum Mel Brooks matgespillt.
Andrée Viénot
D'Andrée Viénot, gebuer als Andrée Maria Mathilde Mayrisch de 7. Juni 1901 zu Diddeleng, a gestuerwen den 20. Oktober 1976 zu Charleville-Mézières, war eng franséisch Politikerin.
D'Andrée Mayrisch ass am Diddelenger Casino an an der Villa Mayrisch um Kräizbierg opgewuess. 1921 huet si d'Grënnung vun der éischter Guide-Sektioun zu Diddeleng ënnerstëtzt. Wärend hirem Studium kënnt si a Kontakt mat de sozialistesche Studentekreesser a war 1929 un der geheimer Rekonstruktioun vun der sozialistescher Partei a Frankräich bedeelegt.
Vun 1953 bis zu hirem Doud, 1976, war si Buergermeeschtesch vu Rocroi.
D'Andrée Mayrisch war d'Duechter vun der Aline an dem Emile Mayrisch. Am Juli 1928 huet si de franséische sozialistesche Politiker Pierre Viénot bestuet. Deen ass 1944 gestuerwen.
1957 huet si ënner Protest d'SFIO verlooss a sech dono an enger Rëtsch lénkse Parteien engagéiert.
Capybara
D'Capybara oder Waasserschwäin (Hydrochoerus hydrochaeris) ass eng Mamendéierenaart aus der Famill vun de Mierschwéngercher (Caviidae). Zesumme mam Panama-Capybara (Hydrochoerus isthmius) bilt et d'Gattung Hydrochoerus. Et ass dat gréisst Knabberdéier dat haut lieft.
D'Capybara wunnt a fiichte Regioune vu Südamerika an ass vum Kierperbau hier optimal u seng Liewensweis, déi sech eng grouss Zäit am Waasser ofspillt, ugepasst: Et huet Schwammhait tëscht den Zéiwen; an d'Aen, d'Oueren an d'Nueslächer sinn op enger Linn, sou datt et de Kapp bal ganz ënner Waasser zappe kann.
Erwuessen Exemplairë gi vu Kapp bis Hënner 100 bis 134 Zentimeter laang an op der Schëller 50 bis 62 Zentimeter héich, woubäi d'Weibchercher eppes méi grouss sinn. Si kënne bis zu 75 Kilogramm schwéier ginn.
Capybarae si frëndlech sozial Knabberdéieren a stellen keng Bedroung fir aner Déieren duer.
Saint-Antoine-Cumond
Zanter dem Regruppement vum 1. Januar 2016 mat de Gemenge Festalemps a Saint-Privat-des-Prés gehéiert s'als delegéiert Gemeng zu der neier Gemeng Saint Privat en Périgord
Elvinger, Hoss & Prussen
Elvinger, Hoss & Prussen (EHP) ass ee vun de bedeitendsten Affekotebüroen zu Lëtzebuerg.
Puelbech
D'Puelbech ass eng kleng Baach an der Gemeng Keel. Et ass eng Niewebaach vun der Keelbaach.
2018 gouf d'Puelbech op enger Längt vu ronn 300 Meter vum Naturschutzsyndikat SICONA-Sud-Ouest an Zesummenaarbecht mat der Gemeng Keel renaturéiert.
D'Baach ka vun do un erëm fräi am Gronn vum Dall fléissen a meandréieren. Gläichzäiteg gouf am Dall vun der Baach e Weier ugeluecht. Fir dëse Projet hat d'Gemeng 3 ha Terrain opkaaft.
(143) Adria
Den (143) Adria ass en Asteroid vun der Haaptceinture.
Den Objet gouf den 23. Februar 1875 vum Johann Palisa entdeckt. De Palisa hat den Asteroid am Marineobservatoire vu Pula op der Adria entdeckt an huet en no deem Deel vum Mëttelmier genannt.
Den Asteroid Adria beweegt sech tëscht 2,5679 (Perihel) A.E. bis 2,9547 A.E. (Aphel) a 4 Joer an 215 Deeg ëm d'Sonn. D'Bunn steet 11,4719° schréi zu der Ekliptik an d'Bahnexzentrizitéit ass 0,07.
Den Asteroid huet en Duerchmiesser vu ronn 90 km. Hien huet eng donkel, kuelestoffräich Uewerfläch mat enger Albedo vun 0,0491.
José María Forqué
De José María Forqué, gebuer den 8. Mäerz 1923 zu Saragossa a gestuerwen de 17. Mäerz 1995 zu Madrid war e spuenesche Filmregisseur, Dréibuchauteur a Filmproduzent.
Eeërkacher
En Eeërkacher ass en elektresche Kichenapparat, dee benotzt gëtt fir Eeër, meeschtens Héngereeër, ze kachen.
Gekacht Eeër mam Eeërkacher ze maachen ass eng Alternative zum Kachen am Dëppe an huet de Virdeel datt een net op d'Zäit muss oppassen, well d'Eeër just eng predefinéiert Zäit laang kachen an den Apparat e Signaltoun ofgëtt wa se fäerdeg sinn.
Paul Guers
De Paul Guers, gebuer als Paul Jacques Dutron den 19. Dezember 1927 zu Tours a gestuerwen tëschen dem 16. a 19. November 2016 zu Montsoreau, war e franséische Schauspiller.
De Paul Guers huet um Conservatoire national supérieur d'art dramatique zu Paräis studéiert. Am Theater ass hien aktiv vun 1951 an am Kino vun 1954 un. Bedeitend Filmer mat him sinn A Tale of Two Cities (1958) vum Ralph Thomas, Marie-Octobre (1958) vum Julien Duvivier, La fille aux yeux d'or  (1961) vum Jean-Gabriel Albicocco a La baie des anges (1962) vum Jacques Demy.
NGC 5279
Den NGC 5279, ass dee klengsten Deel vun enger wiesselwierkender Galaxiëkoppel am Stärebild Ursa Major. Si läit ronn 100 Millioune Parsec vun eiser Äerd ewech.
Den Haaptobjet ass den NGC 5278 a gouf de 14. Abrëll 1789 vum Wilhelm Herschel entdeckt. De 4. Mee 1831 hat den John Herschel dee vu sengem Papp katalogiséierten Objet observéiert a festgestallt, datt et sech ëm en "Duebelniwwel" handelt. Den Dreyer notéiert dat éischt, eppes méi hellt Objet a sengem New General Catalogue als NGC 5278 an dat zweet als NGC 5279.
Henri Ahnen
Den Henri Ahnen huet am Oktober 1890 säin Doktorat am Kader vun der “Collation des grades” gemaach. 1892 gouf hie Repetent am Athenäum, wou hien 1895 seng Nominatioun als Professer krut. Vun 1896 bis 1908 war hien am Iechternacher Kolléisch. Am September 1908 gouf hien an den Athenäum versat. De 26. Juli 1911 ass hien “Directeur-délégué” vum Stater Meedercherslycée ginn. Den definitiven Titel als Direkter krut hien de 16. Februar 1917. Hie blouf bis zu sengem Doud un der Spëtz vun dësem Lycée.
1905 huet den Henri Ahnen gehollef, d'APESS ze grënnen; hie war Member vum Kommitee a Sekretär vun 1905 bis 1908. Zu Iechternach war hien an der Schoulkommissioun (1906-1908). Hien huet 1905 déi Iechternacher Sektioun vun der “Alliance française” gegrënnt; vun 1911 bis 1930 war hie Vizepresident vun der Stater Sektioun.
Publikatiounen
== Gielercher ==
Bièvres (Ardennes)
Bièvres ass eng franséisch Gemeng an den Ardennen an der Regioun Grand Est.
Romain Kies
De Romain Kies, gebuer den 23. Januar 1937, ass e fréiere lëtzebuergesche Foussballspiller.
Hien huet den 3. Mäerz 1963 fir déi lëtzebuergesch Foussballnationalekipp gespillt.
NGC 375
Den NGC 375 ass eng elliptesch Galaxis am Stärebild Pisces, déi ronn 243 Millioune Liichtjoer vun der Äerd ewech läit.
Uwarowo
Uwarowo (op Russesch: Уварово) ass eng Stad am Oblast Tambow am Zentralrussesche Federatiounskrees a Russland. Si läit eng 117 km südëstlech vu Tambow, um rietsen Uwänner vun der Worona, engem Niewefloss vum Chopjor.
NGC 375
Entdeckung
D'Galaxis NGC 375 gouf den 1. Dezember 1874 vum ireschen Astronom Lawrence Parsons entdeckt.
Uwarowo
Si ass de Verwaltungszentrum vum Distrikt Uwarowo. Si huet 24.547 Awunner (Stand 2016) an eng Fläch vun 23 km².
Billy Bernard
De Billy Bernard, gebuer den 9. Abrëll 1991, ass e lëtzebuergesche Foussballspiller.
Hien huet den 11. August 2010 an de 26. Mäerz 2013 fir déi lëtzebuergesch Foussballnationalekipp gespillt a spillt och fir d'CS Fola Esch.
Françoise Prévost (Schauspillerin)
D'Françoise Prévost, gebuer den 13. Januar 1930 zu Paräis an och do gestuerwen den 30. November 1997, war eng franséisch Schauspillerin.
Si huet a méi wéi 80 Kinos- an TV-Filmer matgewierkt. Bedeitend Filmer aus hirer Carrière sinn: Le bel âge (1960) vum Pierre Kast, Paris nous appartient (1961) vum Jacques Rivette, La fille aux yeux d'or (1961) vum Jean-Gabriel Albicocco, I sequestrati di Altona (1963) vum Vittorio De Sica a Merry-go-round (1981) vum Jacques Rivette.
NGC 50
Den NGC 50 ass eng elliptesch Galaxis am Stärebild Cetus.
D'Galaxis gouf am Joer 1865 vum italieeneschen Astronom Gaspare Stanislao Ferrari entdeckt.
Arthur Possing
Den Arthur Possing, gebuer 1996 an der Stad Lëtzebuerg, ass e lëtzebuergeschen Jazzpianist. Hien huet mat 6 Joer ugefaange klassesch Perkussioun a mat 10 Joer, klassesche Piano an der Klass vum Pianist Jean Muller ze léieren. Vun 2009 uns huet hie beim Marc Mangen Jazz-Piano geléiert, 2011 Vibraphon beim Guy Cabay. No senger Première am Joer 2016 huet hien Jazz-Piano beim Eric Legnini um Conservatoire Royal de Bruxelles studéiert.
Arthur-Possing-Quartett
Den Arthur-Possing-Quartett huet sech am Joer 2013 an der Musekssektioun am Lycée zesumme fonnt. Zënter 2017 besteet de Quartett aus lëtzebuergesch, däitsch a franséisch Museker. De Repertoire besteet aus eegene Kompositiounen a Standarden an ëmfaasst souwuel moderne wéi traditionnellen Jazz.
Dieter Hildebrandt
Den Dieter Hildebrandt, gebuer den 23. Mee 1927 zu Bunzlau a gestuerwen den 20. November 2013 zu München, war ee vun deenen aflossräichsten däitsche Kabarettisten.
Bekannt gouf en als Matgrënner vun der Münchner Lach- und Schießgesellschaft souwéi duerch d'Fernsehformater Notizen aus der Provinz a Scheibenwischer, déi iwwer vill Jore grouss Erfolleger waren, Auszeechnunge kruten a méi wéi eng Kéier zu politesche Kontroverse gefouert hunn. Donieft ass e bis zum Schluss als Bünekabarettist aktiv bliwwen, eleng oder zesumme mat aneren, an en huet sech och als Schauspiller a Schrëftsteller verdéngt.
Säi Markenzeeche war eng defensiv Béisheet vun der politescher Ried, en entwaffnend a scheinbar harmloost Poteren, an d'Verschleefen oder souguer Verschlécke vu Pointen déi dowéinst ëmsou méi spatz waren.
Vun 1955 bis zu hirem Doud 1985 war den Dieter Hildebrandt mat der Irene Mendler bestuet, zesummen hate si zwou Duechteren. 1992 huet hie sech eng zweet Kéier bestuet, mat senger Kabarettkollegin Renate Küster. 2013 ass hien am Alter vu 86 Joer u Kriibs gestuerwen.
Saint-Privat-des-Prés
Saint-Privat-des-Prés ass eng fréier franséisch Gemeng am Departement Dordogne an der Regioun Nei-Aquitaine.
Zanter dem Regruppement vum 1. Januar 2016 mat de Gemenge Festalemps a Saint-Antoine-Cumond gehéiert s'als delegéiert Gemeng zu der neier Gemeng Saint Privat en Périgord
Kim Schneider
D'Kim Schneider ass eng lëtzebuergesch Dréibuchautorin a Regisseurin vun Documentairen.
No engem Sprooche-Studium zu Köln schafft si zanter 2011 zu Lëtzebuerg, wou s'ënner anerem um Developpement vun der Sitcom Comeback matgeschfft huet. Si huet bis ewell (2017) ee Kuerzfilm geschriwwen an e puer Episode vun der Serie routwäissgro realiséiert.
Jerdewka (Homonymie)
De Begrëff Jerdewka bezeechent:
Carolyn Steedman
D'Carolyn Kay Steedman, gebuer den 20. Mäerz 1947, ass eng englesch Historikerin déi sech an hire Wierker net nëmmen einfach mat Geschicht ausenanersetzt, mä och mat Psychoanalys, Politik, Kultur-, Sozial-, a Fallgeschicht (case history) souwéi och dem Feminismus. Si ass zanter der Publikatioun vun hirem Wierk Landscape for a Good Woman: A Story of Two Lives virun allem als féierend Kulturhistorikerin bekannt. .
Kandheet a Jugend
Duerch der Carolyn Steedman hiert Wierk Landscape for a Good Woman kann ee villes iwwer hir Kandheet gewuer ginn. Bei der Lecture vum Wierk, dat virun allem eng Duerstellung vun der Aarbechterklass ass, kann ee séier feststellen, datt si keng einfach, onbeschwéiert Kandheet hat. Ganz am Géigendeel. Dobäi muss een awer soen, datt si net ënner Aarmut oder soss enger Nout gelidden huet. Et handelt sech éischter ëm eng emotional Keelt an d'Ofleenung op der Säit vun der Mamm, déi bei hir sëtze blouf. Fir d'Steedman als Historikerin och richteg verstoen ze kënnen, ass et wichteg hir Familljegeschicht ze kennen.
Der Carolyn Steedman hir Mamm Edna, déi 1913 zu Lancashire gebuer gouf, huet schonn als Teenager ugefaange mat schaffen, well si 1927 d'Schoul verlooss hat. Si war Léiermeedchen an enger Botzerei, déi och Gezei geschneidert a gefléckt huet. Allerdéngs huet si ëmmer erëm versicht, aner Aarbechten ze fannen. D'Edna (hire Meederchersnumm gëtt ni ernimmt) huet 1947 d'Carolyn Steedman op d'Welt bruecht. D'Eltere ware du schonn zanter zéng Joer zesumme. 1951 gouf hir Schwëster gebuer. No der Gebuert si se vun engem Appartement zu Hammersmith an en Haus zu Streatham Hill, allebéid Quartiere vu London, geplënnert.
D'Carolyn Steedman huet misse fréi mat am Stot hëllefen an huet mat 15 Joer samschdes geschafft fir sech Gezei kafen ze kënnen. 1958 hat si déi sougenannt „eleven-plus class“ gepackt an ass op eng „Grammar school“ gaangen. Si hat scho ganz fréi eng Passioun fir Literatur a Poesie. Scho mat 6 Joer huet si vill Bicher ganz séier gelies. Si huet och laang sonndes d'Kannermass besicht, mä wéi et dunn zur Confirmatiounsvirbereedung koum, huet hir Mamm si net méi goe gelooss. Eréischt méi spéit an hirem Liewen huet si de Grond dofir erausfonnt.
Nodeem de Papp de Stot verlooss hat, (obwuel hien ëmmer erëm fir e puer Deeg zeréckkomm ass) huet d'Mamm nei Aarbechten ugeholl. Ab 1956 huet si owes an enger Espressobar geschafft, an där si Iesse gemaach huet. 1958, mat 45 Joer, ass si fir d'éischt Kéier an e richtege Cours gaangen, an huet en Diplom fir Manikür kritt. Vun do un huet si, wéi si selwer behaapt huet, nëmmen op gudde Plazen, fir räich Leit geschafft. Datt si eigentlech zur Aarbechterklass gehéiert huet, huet si ni zouginn a wollt et och net akzeptéieren. Och hir Vergaangenheet, déi net einfach war duerch de fréien Doud vun hirem Papp am Éischte Weltkrich, konnt si ni richteg unhuelen. Souwäit sech d'Carolyn Steedman erënnere kann, wollt d'Mamm ëmmer erëm Saachen, déi si net kréie konnt. Ëmmer huet si sech vun hire Wuerzelen distanzéiere wëllen an huet dat Verlaangen no méi, dat hir Prioritéit am Liewe war, no vir bruecht.
D'Edna huet hire Kanner ëmmer konnten Iesse ginn, mä si huet sech just op dat Néidegst konzentréiert an hinnen eng bestëmmt Diät mat nëmme Geméis an Uebst ageimpft. Ëmmer erëm gouf de Kanner kloer gemaach, datt si eng Laascht wieren an datt d'Mamm sech fir si affere géif. D'Edna huet dem Carolyn agetriichtert, datt et e glécklecht Meedche wier, dat dankbar soll si fir dat, wat d'Mamm fir et mécht. D'Edna huet sech selwer als „gutt Mamm“ bezeechent. Mä der Carolyn Steedman ass séier kloer ginn, datt dat sou net stëmme géif.
Enthüllungen a Bezéiung zur Mamm
Am Erwuessenenalter ass d'Carolyn Steedman vill Saache gewuer ginn, déi hir Eltere wollte vertuschen. Hir Mamm huet hir z. B. ëmmer gesot, datt si am Géigesaz zu hirer Schwëster gedeeft gi wier. Mä nodeem d'Mamm gestuerwe war, huet si erausfonnt, datt dat net gestëmmt huet; hir Sich no engem Dafschäi war ouni Resultat. En anert wichtegt Geheimnis ass d'Carolyn Steedman 1977 gewuer ginn, wéi de Papp gestuerwen ass. Hir Eltere waren ni bestuet gewiescht, an dobäi huet si an hir Schwëster korrekt Gebuertsschäiner, obwuel et an deem Fall net sou sollt sinn. Dat beonrouegt d'Historikerin och nach haut, virun allem wéinst der Plausibilitéit vun Dokumenter an hirem historesche Wäert. Den Ellis war mat enger anerer Fra bestuet gewiescht, déi hien awer verlooss hat wéi d'gemeinsam Duechter 2 Joer al war. Also huet d'Steedman souguer nach eng Hallefschwëster.
Et gëtt der Steedman bewosst, dat si fir hir Mamm nëmme virun der Gebuert vun Notze war, fir vum Staat Hëllef ze kréien a fir den Ellis u si ze bannen. D'Carolyn war mat der Zäit zu enger Barrière fir d'Mamm ginn, déi hiert Zil, den Ellis zur Hochzäit ze zwéngen, net erreecht huet. Virun allem de Saz „Never have children, dear; they ruin your life“, deen d'Edna zum Carolyn an der Kandheet gesot huet, huet si beaflosst.
D'Bezéiung zur Mamm huet sech mat de Jore verschlechtert. D'Carolyn Steedman hat laang kee Kontakt méi mat hir. Si huet se 9 Joer laang net méi gesinn, huet se dann awer 2 Woche virun hirem Doud besicht. Déi eenzeg Ausnam war dem Ellis säi Begriefnes, 1977. Wéi si dann no 9 Joer hir Mamm gesinn huet, huet si se mat enger Hex verglach (vum Ausgesinn hier). De Kriibs hat d'Edna geschwächt a verännert. Wéi et hirer Mamm an hire leschten Deeg gaangen ass, a wéi se da schlussendlech gestuerwen ass, gouf d'Historikerin nëmmen duerch Familljemembere gewuer.
Déi schwéier Bezéiung mat der Mamm huet d'Historikerin staark an hirer Schreif- an Denkweis markéiert.
Carrière
Vun 1965 bis 1968 huet si zu Sussex Geschicht studéiert. Duerno huet si zu Cambridge hir Dokterthees geschriwwen, mam Titel The Formation of English Provincial Police Forces, 1856-1880, déi si dann eréischt 1984 ënner dem Titel Policing the Victorian Community publizéiert huet. Si huet allerdéngs hir Carrière net direkt an enger Universitéit gemaach, mä huet sech fir d'éischt ausserhalb eng Reputatioun als Historikerin erschafft. Vun 1974 bis 81 huet si als Primärschoulsjoffer geschafft. 1984 huet si an der Redaktioun vun der Zäitschrëft History Workshop Journal geschafft a war Member vu verschiddene Kreesser, ënner anerem engem feministesche Krees. Si huet des Weideren och nach am London Institute of Educatioun zwee Joer laang un engem Rechercheprojet iwwer Bilinguismus matgemaach. 1984 huet si och nach kuerz op der University of Warwick geschafft. 1994 huet si schliisslech déi Universitéit als fest Aarbechtsplaz gewielt a krut eng eege Professur. Vun 1984 bis 1994 huet si onofhängeg vun iergendenger Universitéit, permanent recherchéiert a geschriwwen.
Si schafft nach haut op der Warwick University als Historikerin a gëtt Geschichtscoursen am Zesummenhank mat Literatur souwéi och e Cours an Historiographie. Si gëtt op hirer Websäit un, datt si soss ëmmer iwwer d'19. an d'20. Joerhonnert recherchéiert huet, mä datt si es elo genuch mat deenen Epoche gehat hätt a sech elo éischter mam 18. Joerhonnert beschäftege géif. Zentraalt Theema ass dobäi d'Déngschtpersonal, deen hirer Meenung no ze wéineg erfuerscht wier.
Wichteg Influenzen
D'Steedman setzt sech an hirem Wierk Landscape for a Good Woman mat ville verschiddene Beräicher an Auteuren auserneen. Wéi schonn uewen uginn, ass si och Sozialhistorikerin a beschäftegt sech mat der Aarbechterklass an England. E wichtege Personnage an dësem Zesummenhang ass de britteschen Historiker Edward Palmer Thompson, dee sech virun allem mat Sozialgeschicht ausernanersetzt. Säi Wierk The Making of the English Working Class spillt fir d'Carolyn Steedman eng zentral Roll. Weider Auteuren am Zesummenhang mat der Aarbechterklass sinn de Richard Hoggart an den Jeremy Seabrook.
Henry Mayhew
Den Henry Mayhew, een englesche Sozialfuerscher, huet eng besonnesch grouss Influenz op d'Steedman. Et geet dobäi net ëm de Mayhew selwer, mä éischter ëm ee Personnage aus sengem Wierk London Labour and the London Poor. Et handelt sech ëm d'watercress girl, e ganzt aarmt Meedchen, dat mat 8 Joer eleng duerch London zitt, och am batterkale Wanter, fir Burekascht (Nasturtium officinale R. Br:) ze verkafen. D'Carolyn Steedman entwéckelt eng ganz besonnesch Bezéiung zu deem Meedchen, si gesäit sech quasi wéi eng Mamm fir dës Persoun. Dobäi huet si refuséiert, jeemools Mamm ze ginn. D'Steedman gëtt selwer un, dat dee Refus vun der schlechter Bezéiung zu hirer eegener Mamm kënnt.
D'Carolyn Steedman identifizéiert sech souguer mat deem Personnage, enger historescher Figur. Dobäi trennen ëm déi 100 Joer déi zwou Persounen. D'Steedman vergläicht d'watercress girl mat engem Geescht deen an hire Wierker ronderëmgeeschtert an no Erënnerung verlaangt. Fir si ass et wéi wann dat Meedchen an der Vergaangenheet drop waarde géif, fonnt ze ginn an Hëllef ze kréien, geneesou wéi der Steedman hir Kandheet, déi hirer Meenung no och fonnt a gerett misst ginn. Am Géigesaz zum Henry Mayhew betruecht si dat aarmt Meedchen net einfach wéi een Objet fir hir Recherche, mä identifizéiert sech deelweis mat him a fillt Verantwortung fir hatt. D'Carolyn Steedman bestätegt datt si unhand vum watercress girl hirer Mamm Edna hir emotional Keelt kompenséiere kann, andeems si an hirer Fantasie d'Mammeroll fir d'Meedchen iwwerhëlt. Si beweist unhand vun deem Personnage, datt psychoanalytesch Strukture fir een Historiker wichteg sinn, si intervenéieren an hirem Effort fir d'Vergaangenheet sou ze betruechte wéi se war.
Sigmund Freud
Eng weider Quell fir der Steedman hir Analysen ass de Sigmund Freud. An hirem Wierk Landscape for a Good Woman beschäftegt si sech och mat Psychoanalys a setzt sech virun allem mam Fall vum Dora auserneen.
Hans Christian Andersen
D'kleng Mierjoffer huet si als Geschicht geholl, fir d'Mamm duerzestellen. Genee wéi d'Mierjoffer, géif d'Mamm d'Messer géint sech riichten a sech fir hir Kanner opafferen. Just datt an dësem Fall, wéi d'Steedman selwer bekennt, keng richteg Léift fir d'Kanner existéiert a si just duerch hir Reprochen un d'Kanner dat Bild an hirem Kapp geschaf huet.
Les Deux-Villes
Les Deux-Villes ass eng franséisch Gemeng an den Ardennen an der Regioun Grand Est.
Adolphe Pauly
Den Adolphe Pauly-Strasser, gebuer den 2. November 1831 zu Veianen, gestuerwen de 6. Mäerz 1906 zu Charleroi, war e lëtzebuergesche Geschäftsmann, Industriellen, Museker a liberale Politiker. Säi Papp war Hotelier.
Den Adolphe Pauly war Wäinhändler an huet eng Essegfabréck bedriwwen. Hie war 1848 Grënnungsmember vun der Veianer Philharmonie a gouf hire President vun 1858 bis 1876.
Hie war vun 1867 bis 1876 Buergermeeschter vu Veianen a vun 1869 bis 1875 Deputéierten an der Chamber.
Seng Relatioun mam Victor Hugo
Den Adolphe Pauly-Strasser war dee Lëtzebuerger, deen déi bescht Relatioun mat dem Victor Hugo hat. Als Undenken doru gouf e Sall um 2. Stack vum Victor-Hugo-Literaturmusée no him genannt, den Adolphe-Pauly-Sall (Sall IV).
Si si sech fir d'éischt de 25. September 1863 begéint, wéi de Victor Hugo scho fir d'zweet Veianen besicht huet.
Den Adolphe Pauly huet de Victor Hugo bei Exkursioune an der Ëmgéigend begleet, sou den 20. September 1865 op Buerschent, woubäi de Pauly mat sengem Cabriolet virgefuer ass an deen Dag och fir d'Gedrénks gesuergt hat.
Den 1. August 1871 hëlt de Pauly d'Hugoe mat op eng Bootsfahrt iwwer d'Our, woubäi d'Boot ëmkippt an d'Gesellschaft en onfräiwëllegt Bad hëlt. Den Dag drop fuere si mat der Kutsch a Richtung Norden iwwer d'Klierfer Strooss op den Niklosbierg mat senge Vuen op d'Ourschleef mat der Uertschaft Biwels an der Buerg Falkesteen.
Bofferding
Bofferding ass:
Paradiese, Übersee
Paradiese, Übersee ass en däitschsproochege Roman vun der däitscher Schrëftstellerin Felicitas Hoppe, deen 2003 am Rowohlt Verlag eauskoum (2006 als Täschebuch am Fischer Verlag).
Kierch Toodler
D'Kierch zu Toodler ass eng kathoulesch Kierch déi zur Par Öewersauer Saint-Pirmin, zum Norden an zu der Gemeng Esch-Sauer gehéiert.
Paradiese, Übersee
De Georges Hausemer huet eng Iwwersetzung op Lëtzebuergesch mam Titel Vu Wëlwerwolz op Kalkutta am Capybara-Verlag erausbruecht.
Ëm wat geet et am Roman?
Eng Grupp Leit - e Ritter um Päerd, e Schreiwert an dräi Abenteuerer - mécht en Tour vu Lissabon iwwer Stroossbuerg a Lëtzebuerg an Indien...
Kierch Toodler
De Patréiner vun der Kierch ass den hellege Willibrord, deem säi Fest de 7. November gefeiert gëtt.
D'Kierch gouf den 21. Juni 2017 als nationaalt Monument klasséiert.
Se steet am nërdlechen Deel vun der Uertschaft op der Haaptstrooss, dem CR317.
Roby Goergen
De Roby Goergen, gebuer den 8. Mee 1969, ass e lëtzebuergeschen Handballspiller op der Golkipp-Positioun.
1988 war de Goergen fir d'éischt am Kader vun der lëtzebuergescher Härenhandballnationalekipp. Hien huet 25-mol an der Nationalekipp gespillt.
Hie war e Spiller vum HB Red Boys Déifferdeng a vum HB Esch.
Moj dida je pao s Marsa
Moj dida je pao s Marsa ass en europäesche Kannerfilm aus dem Joer 2019. De lëtzebuergeschen Titel ass Mäi Bopa vum Mars an deen englesche My Grandpa Is an Alien.
Ëm wat geet et am Film?
A kuerzer Zäit gëtt dem Una (an anere Sproochen: Lena) säi Liewen op d'Kopp gedréint: säi Grousspapp gëtt vun Ausserierdeschen entfouert a seng Mamm brécht zesummen a muss an d'Spidol. D'Una entdeckt, datt säi Bop selwer och en Alien ass, an datt am Keller vu sengem Haus nach d'Raumschëff läit, mat deem hien op d'Äerd koum. An deem Raumschëff ass nach ëmmer de Pilot, e klenge, granzege Robotter. D'Una an de Robotter hu manner wéi 24 Stonnen Zäit fir de Bop ze fannen an ze retten.
Filmproduktioun
Vun der Iddi bis zum fäerdege Film huet et am Ganze siwer Joer gedauert.
De Film ass eng europäesch Koproduktioun tëscht dem kroatesche Studio dim, der lëtzebuergescher Gesellschaft Wady Films, der norwegescher Filmbin, der tschescher Masterfilm, der slowakescher Artileria, dem slowenesche Senca Studio an der bosnesch-herzegowenescher Fabrika. Wady Film war de gréisste Koproduzent.
De Lëtzebuerger Filmfong huet Wady Film 2017 en Zouschoss an Héicht vun 192.500 Euro fir d'Produktioun vum Film accordéiert, am Kader vum Programm "AFS CineWorld" fir Projeten aus Länner mat wéineg Ressource fir audiovisuell Produktiounen. Dovu goufen 2021 bal 75.000 Euro zeréckbezuelt.
D'Originalsprooch vum Film ass Kroatesch. Et gëtt eng lëtzebuergesch Synchronfassung mat de Stëmme vum Katharina Bintz, Raoul Albonetti, Marie Jung, Claude Fritz, Nilton Martins, Ayleen Thein, Nico Thielen, Sam Thoss, Michel Tereba, Philippe Meyrer, Ben Reichling, Elsa Rauchs, Magaly Texeira an Anna Schwartz Kachmar.
Filmpromotioun
Am Mäerz 2019 koum de Film a Kroatien an de Kino. Wéinst der Coronaviruspandemie koum en zu Lëtzebuerg ënnert dem Titel Mäi Bopa vum Mars eréischt am Juni 2020 eraus.
De Film gouf op alle grousse Kannerfilmfestivalen op der Welt gewise, an och an der Kannersektioun vun e puer etabléierte "Standard"-Filmfestivallen, dorënner zu Warschau an zu Kalkutta. Am Ganzen huet de Film dräizéng Präisser gewonnen.
Wat sot d'Press?
Valentin Maniglia, Le Quotidien: "Une jolie perle pleine d'émotion, aux effets spéciaux élégants, à découvrir dans l'obscurité d'une salle."
Pablo Chimenti, d'Lëtzebuerger Land: "Linéaire, un brin naïf, sans grands rebondissements, ce Mäi Bopa vum Mars reste malgré tout un divertissement agréable. Un film plein de petites erreurs – au niveau du jeu d'acteurs, de quelques scènes superflues, de quelques effets sonores excessifs… ; au niveau de la synchronisation du doublage luxembourgeois aussi –, mais les jeunes spectateurs, à qui le film est prioritairement destiné, s’en ficheront probablement."
Cachen
Cachen ass eng franséisch Gemeng am Departement Landes an der Regioun Nei-Aquitaine.
Geographie
D'Gemeng läit matzen an de Bëscher vun de Landes am Dall vun der Gouaneyre.
Padre, padrone
Padre, padrone ass en italieenesche Film vum Paolo a Vittorio Taviani aus dem Joer 1977.
Ëm wat geet et am Film?
De Film baséiert um autobiographesche Roman Padre padrone vum Gavino Ledda an erzielt d'Geschicht vun engem jonke Mann op Sardinien, dee vu sengem brutale Papp gezwonge gouf, Schofshiert ze sinn, an dee sech no an no emanzipéiere kann a sech eng Schoulbildung an domat en eegenstännegt Liewen erkämpfe kann.
Soss
De Film krut 1977 d'Gëlle Palm um Filmfestival vu Cannes.
Eurimages
Eurimages ass en europäesche Filmfong vum Europarot, deen 1989 etabléiert gouf.
2022 hu sech 38 vum Europarot senge 46 Memberstaate um Fong bedeelegt, plus Kanada als associéierte Member.
Eurimages ënnerstëtzt dat onofhängegt europäescht Filmschafen, andeems et eng finanziell Ënnerstëtzung fir d'Produktioun vu Spillfilmer, Animatiounsfilmer an Documentairë bitt.
De Joresbudget vu ronn 27,5 Milliounen Euro gëtt gréisstendeels vun de Memberstaate gestallt. En aneren Deel kënnt aus dem Ertrag vun accordéierte Kreditter. Och de Lëtzebuerger Filmfong bedeelegt sech mat enger Kontributioun un Eurimages. Déi Kontributioun louch 2021 bei ronn 422.000 Euro. Dofir goufen an deem Joer awer 12 lëtzebuergesch Koproduktioune mat am Ganzen 3.850.000 Euro vun Eurimages ënnerstëtzt.
2019 goufen 194 eligibel Projeten agereecht. Dovu goufen 78 europäesch Koproduktioune vun Eurimages ënnerstëtzt, mat engem Duerchschnëttszouschoss vun 275.500 Euro.
Jerdewka
Jerdewka (op Russesch: Жердевка) ass eng Stad am Oblast Tambow am Zentralrussesche Federatiounskrees a Russland. Si läit eng 128 km südlech vun Tambow, no bei der Grenz mat der Oblast Woronej, um Uwänner vun der Sawala, engem Niewefloss vum Chopjor.
Alija Bešić
Den Alija Bešić, gebuer den 30. Abrëll 1975 zu Zavidovići a Bosnien an Herzegowina, ass e lëtzebuergesche Foussballspiller an -trainer.
Jerdewka
Si ass de Verwaltungszentrum vum Distrikt Jerdewka. Si huet 14.460 Awunner (Stand 2016).
Jerdewka gouf am Joer 1869 als Tschibisowka (Чибизовка) gegrënnt. Am Joer 1954 gouf d'Stad op Jerdewka ëmbenannt, zu Éiere vum lokalen Odnodworz (privilegéierte Bauer) F. T. Jerdew aus de 1700er Joren.
Alija Bešić
Tëscht dem 23. Februar 2000 an dem 17. November 2004 huet hien 29-mol fir déi lëtzebuergesch Foussballnationalekipp gespillt.
Hien huet vun 1994 bis 2004 fir d'Union Lëtzebuerg gespillt a war duerno bis 2006 beim Swift Hesper. Vun 2006 bis 2008 war hie beim CS Péiteng an duerno vun 2008 bis 2012 bei der CS Fola Esch. Vun 2016 un ass hie Golkipptrainer vun der Fola.
Jean-Louis André
De Jean-Louis André, gebuer de 6. Juni 1775 zu Ruet op der Our, a gestuerwen de 15. Oktober 1855 zu Veianen, war e lëtzebuergeschen Historiker, Notaire, Deputéierten a Buergermeeschter vu Veianen.
Hien ass den Auteur vun enger Genealogie vun de Veianer Grofen a vun enger Lokalgeschicht iwwer Veianen an d'Buerg.
Cicely Tyson
D'Cicely Tyson, gebuer den 19. Dezember 1924 zu New York City a gestuerwen den 28. Januar 2021, war eng US-amerikanesch Schauspillerin.
Si war an iwwer 90 Kinos- an Televisiounsfilmer ze gesinn an huet a Filmer vu bekannte Regisseure wéi Robert Wise, Peter Glenville, George Cukor a Martin Ritt matgespillt.
2019 krut si en Éierenoscar fir hiert filmescht Wierk.
Kamtschatka
Kamtschatka (russesch: Камчатка) ass eng Hallefinsel an Nordostasien. Si gehéiért zu der Regioun Kamtschatka am Federatiounskrees Fären Osten vun der Russescher Federatioun.
Dieter Hallervorden
Den Dieter Jürgen "Didi" Hallervorden, gebuer de 5. September 1935 zu Dessau, ass en däitsche Komiker, Kabarettist, Schauspiller a Sänger.
Kamtschatka
D'Hallefinsel ass eng 1200 km laang a bis zu 450 km breet. Si ass ronn 275.000 km² grouss, wat ongeféier der Hallschecht vun der Fläch vu Frankräich entsprécht. Et ass déi gréissten Hallefinsel an Ostasien a läit tëscht dem Beringmier an dem Nordpazifik am Osten an dem Ochotskesche Mier am Westen. Si erstreckt sech vun Ostsibirien no Süden; a Richtung Japan ass hir Fortsetzung d' Inselkette vun de Kurilen.
Dieter Hallervorden
An den 1980er Joren huet Den Dieter Hallervorden als Dréibuchauteur a Schauspiller a Kinofilmer säi Personnage "Didi" weider agesat. An den 1990er Joren huet hien nees méi politesch Cabarete gemaach, an op der Tëlee als Schauspiller a verschidde Komedies-Serien oder als Moderator vun Emissioune gewierkt. Niewelaanscht huet hien Theater gespillt, an ass och mat Soloprogrammer op der Bün opgetrueden.
Kamtschatka
Déi gréisste Stad op Kamtschatka, Petropawlowsk-Kamtschatski, an der Awatscha-Bucht, ass ee vun de gréissten Naturhäfen op der Welt.
Dieter Hallervorden
2005 huet hie seng Autobiographie Wer immer schmunzelnd sich bemüht... publizéiert.
Zënter 2010 ass hien a "seriöen" Tëlees- a Kinofilmer ze gesinn, wéi z. B. 2012 am Thriller Das Kind, 2013 a Sein letztes Rennen an 2014 am Till Schweiger sengem Honig im Kopf.
Kamtschatka
Op Kamtschatka ginn et eng 29 aktiv Vulkaner (vun am ganze méi wéi 160) a vill Geysiren. All Joers gëtt et an der Moyenne eng hallef Dosen Eruptiounen. Deen héchste vun hinnen, an och héchste Punkt vun der Hallefinsel, ass de Vulkan Kljutschewskaja Sopka, dee 4750 m héich ass. E läit eppes ofgeleeë vun der Sredinny-Biergketten, déi der Längt no vun Norden no Süden duerch d'Hallefinsel geet. Aner bekannt Vulkaner sinn: Tolbatschik, Kambalny, Awatschinskaja Sopka, Schiwelutsch, Besymjanny, Itschinskaja Sopka a Maschkowzew.
Jacques Bach
De Jacques Bach, gebuer den 29. Abrëll 1941 zu Esch-Uelzecht an och do gestuerwen den 1. Mäerz 2013, war e lëtzebuergesche Foussballspiller.
Kamtschatka
Dee gréisste Floss ass de 758 km laange Kamtschatka. En huet seng Quell an der Sredinny-Biergketten, a leeft vun do, op hirer ëstlecher Säit, no Norden, an dann no Osten tëschent de Vulkaner Kljutschewskaja Sopka a Schiwelutsch erduerch an de Pazifik.
Jacques Bach
Hien huet den 10. Dezember 1961, an engem Frëndschaftsmatch, deen zu Esch géint Frankräich ausgedroe gouf, fir déi lëtzebuergesch Foussballnationalekipp gespillt. A senger Carrière huet hie fir déi dräi Escher Foussballsekipp gespillt: vun 1959 bis 1963 war hie bei der Jeunesse, mat där hien dräimol de Championnat gewonnen huet, duerno ass hie bei d'Fola gewiesselt, mat där hien 1968 d'Éierepromotioun gewonnen huet. No enger schwéierer Blessur um Been huet hie missen ophale mam Foussballspillen.
Kamtschatka
Néng vun den eelef Rajone vun der Regioun Kamtschatka leien op der Hallefinsel Kamtschatka.
Jacques Bach
Wéi 1972 den deemolegen Trainer vun der Jeunesse Gilbert Legrand him awer sot, datt en nach a Form wier, huet hie kuerzerhand erëm mam Foussballspillen ugefaangen. Hien huet dunn awer just fir e puer Méint, bis d'Saison eriwwer war, bei der Jeunesse gespillt.
Duerno ass hie bei d'US Esch gewiesselt, mat där hien de Sprong an d'1. Divisioun gepackt huet. Hien ass deemno den eenzege Spiller dee mat den 3 Ekippe vun Esch gespillt huet.
De Jacques Bach war och jorelaang Trainer vun de Jugendekippe vun der Jeunesse.
Conrad Gesner
De Conrad Gesner (Gessner), gebuer de 26. Mäerz 1516 zu Zürich an do gestuerwen den 13. Dezember 1565 war e Schwäizer Polyhistor, Dokter an Naturfuerscher.
Hien ass den Auteur vun engem monumentalen zoologesche Wierk, der Historia animalium (Bd. 1-4: 1551-1558; Bd. 5: 1587, posthum; Bd. 6: 1634, posthum). Säi botanesche Pendant dozou ass posthum ënner dem Titel Opera botanica Conradi Gesneri (1751-1771) erauskomm.
Haine (Baach)
D'Haine ass eng besser Baach an der belscher Provënz Hainaut an am franséischen Nord. D'Baach huet der fréierer Grofschaft Hainaut an der haiteger Provënz den Numm ginn.
Se huet hir Quell op enger Héicht vun 179 Meter an der Gemeng Anderlues a leeft zu Condé-sur-l'Escaut op enger Héicht vu 16 Meter an d'Schelde. A Frankräich heescht se Hayne.
Dräifaltegkeetskierch zu Schandel
D'Kierch ass der Helleger Dräifaltegkeet (1. Sonndeg no Päischten) geweit an huet als Niewepatréinesch d'Helleg Sophie. Si ass de chrëschtlechen Dugende Fides (Glawen), Spes (Hoffnung) a Caritas (Léift) gewidmet.
D'Kierch steet an der Duerfstrooss zentral an der Uertschaft.
Zur fréierer Par Iewerleng gehéiert ausser der Filialkierch vu Schandel och nach d'Parkierch vun Iewerleng.
Gebai
Den eelsten Deel vun der Kierch ass aus dem Joer 1709. Am Joer 1883 gouf de Kierchtuerm ugebaut, sou wéi d'Schrëft iwwer dem Portal et ugëtt.
Am Joer 1963 gouf d'Schandeler Kierch duerch den Ubau vun enger Sakristei an engem Versammlungssall vergréissert. Dës Aarbechten hu genee ee Joer gedauert a wärend dëser Zäit waren d'Gottesdéngschter am Pompjeesbau. Den 8. Dezember 1964 gouf se feierlech duerch de Monseigneur François Ndong, Bëschof vu Libreville (Gabun), ageseent.
An dëser Mass gouf och eng nei Muttergottesstatu ageseent an eng nei Klack geweit. Dës nei Klack ass op den Toun Si b ofgestëmmt a gouf an der Eifeler Klackegéisserei Johannes Mark zu Brockscheid gegoss. Si ass der Onbefleckten Empfängnis gewidmet mat der Schrëft "Ave Maria" an der Widmung "Zur Erinnerung an die Renovierung der Kirche - 1964".
Am Nomëtteg vun dësem Festdag huet den Deche Michel Conrad vun Osper déi nei Kräizweestatioune geseent.
(17) Thetis
Den (17) Thetis ass en Asteroid vun der Haaptceinture.
Dräifaltegkeetskierch zu Schandel
Gebai
Déi lescht gréisser Aarbechte (neien Ustrach) ginn op d'Joren 1991/92 zeréck.
(17) Thetis
Den Objet gouf de 17. Abrëll 1852 vum Karl Theodor Robert Luther am Observatoire Düsseldorf entdeckt.
Den Himmelskierper gouf no der Thetis, enger Miernymph aus der griichescher Mythologie ganannt.
Den Asteroid Thetis beweegt sech tëscht 2,1 A.E. an 2,8 A.E an 3,9 Joer ëm eis Sonn. D'Bunn steet 5,6° schréi zu der Ekliptik, an d'Bunnexzentrizitéit ass 0,13.
Den Thetis huet en Duerchmiesser vu 90 km. En huet eng hell silikaträich Uewerfläch mat enger geometrescher Albedo vun 0,17 an e rotéiert an 12,266 Stonnen eemol ëm seng eegen Achs.
Cinderella
Cinderella ass en US-amerikaneschen Animatiounsfilm vu Walt Disney Productions. E baséiert um Charles Perrault sengem Märchen Cendrillon an ass den 12. animéierte Film aus den Disneystudioen. De Wilfred Jackson, den Hamilton Luske an de Clyde Geronimi hunn dobäi Regie gefouert.
Produktioun an Accueil
Wéinst dem Zweete Weltkrich an dem Ewechfale vun de Mäert an Europa waren d'Walt Disney Productions a schlechten Dicher. Filmer wéi Pinocchio (1940), Fantasia (1940) a Bambi (1942) ware keng grouss Succèsen an Amerika, sou datt dem Walt Disney säi Studio 1947 mat iwwer 4 Milliounen Dollar verschëlt an no un der Faillite war.
Cinderella war deen éischten animéierte Laangfim zanter Bambi a koum de 15. Februar 1950 an d'Kinoen. E krut gutt Kriticken a war och e Succès beim Public, sou datt en dem Studio aus de Labränte gehollef huet. E gouf fir dräi Oscaren nominéiert, an zwar fir déi bescht Kompositioun vun engem Museksfilm, de beschten Toun an dat bescht Originallidd ("Bibbidi-Bobbidi-Boo").
Ernst Reischenböck
Den Ernst Reischenböck, gebuer 1923 zu Linz, a gestuerwen den 13. Oktober 1973 an der Stad Lëtzebuerg, war e éisträichesche Moler a Graphiker.
Säi Liewen
De Reischenböck huet op der Kunstgewerbeschule zu Linz beim Paul Ikrath studéiert. An den 1950er-Joren ass hie mam Auto queesch duerch Europa gefuer an huet seng Andréck a sengen Aarbechte festgehalen. D'Vuë vun de Stied huet hie gemenkerhand mat Uelegfaarf op Pabeier gezeechent. Vun 1965 un huet hie grouss Wandteppecher mat der Bitzmaschinn gemaacht, woubäi hien den Ëmgang mat dësem Geschier fir d'éischt huet misse léieren.
Wierker (Auswiel)
Seng Wierker goufen ë. a. vum Lëtzebuerger Nationalmusée fir Geschicht a Konscht, vum Ueweréisträichesche Landesmusée, vum Lentos Kunstmuseum Linz grad ewéi vum éisträichesche Ministère fir Konscht opkaaft. D'Kunsthalle Artemons zu Hellmonsödt huet och Wierker vum Reischenböck.
Still (Geschier)
De Still ass d'Upak oder de Grëff bei engem Geschier dat an der Hand gehale gëtt.
De Still ass meschtens aus Holz, e kann awer och aus Konschtstoff oder Metall sinn. An der Steenzäit goufe Stiller dacks aus Schanken, Har oder Gewei fabrizéiert.
Fréier gouf et besonnesch a Géigende wou Bëscher waren, sou wéi an den Ardennen oder am Condroz, verschidden Dierfer déi wéinst hire Stillmécher bekannt waren. Ee vun de leschten am Condroz war ëm 1950 e gewësse Bourgeois.
D'Stillmécherei war op verschidden Holzaarten ugewisen. Sou gouf fir Schëppestiller, Elleren-, Bierken- oder Weidenholz geholl. Fir d'Fabrikatioun vu Riecher gouf Hieselter- oder Eschenholz gebraucht. Fir Pioschen an Aaxte gouf Bichen- oder Eschenholz geholl. Déi goufen aus dem Quartier erausgeschafft, d. h. aus Stécker Holz déi beim Räisse vun engem ronne Stéck entstinn.
Jean-Pierre Kunnert
De Jean-Pierre ("Jemp") Kunnert, gebuer den 1. Abrëll 1954 zu Gréiwemaacher, a gestuerwen den 11. Juni 2018 zu Gräisch, war e lëtzebuergesche Professer, Historiker, Auteur a Lokalpolitiker.
Biographie
No senge Lycéesstudien am Stater Kolléisch, huet hien am Centre universitaire vu Lëtzebuerg an op der Universitéit vu Saarbrécken Geschicht, Franséisch a Konschtgeschicht studéiert.
Nom Stage pédagogique gouf hie Geschichtsprofesser, d'éischt an der Handwierkerschoul (1983-2001), mat Detachementer am Stater Kolléisch (1990-2000), a vun 2001 un am Lycée Aline-Mayrisch.
Uwarowo (Homonymie)
De Begrëff Uwarowo bezeechent:
Jean-Pierre Kunnert
Biographie
Vun 2002 u war hie President vun der Asivema, der Entente vun de Gemengen a Syndikater aus den Däller vun der Äisch, der Mamer an der Atert. Hie war bis zu de Gemengewalen 2011 Member vum Gemengerot vu Simmer.
De Jemp Kunnert, war bestuet a Papp vun zwee Kanner.
André Luguet
Den André Luguet, gebuer als André Maurice Jean Allioux-Luguet de 15. Mee 1892 zu Fontenay-sous-Bois a gestuerwen de 24. Mee 1979 zu Cannes, war e franséische Schauspiller.
De Luguet war am Éischte Weltkrich Pilot an der franséischer Loftwaff. Hien hat säi Piloteschäin 1915 um Crotoy an der Fligerschoul vun de Bridder Caudron op engem Caudron G3 gemaach. Hie krut de Brevet den 31. Juli 1915.
Hien huet an enger 140 Kinos-an TV-Filmer matgespillt. Hie war a Filmer vu bedeitende Regisseure wéi Jacques Feyder, Michael Curtiz, Anatole Litvak, William A. Wellman, Claude Autant-Lara,John Huston a Martin Ritt ze gesinn.
Grand Large
De Grand Large zu Mons ass e grousse kënschtlesche Waasserbaseng am Norde vu Mons. Et ass e Jachthafen an e läit op där Plaz wou de Kanal Nimy-Blaton-Péronnes an de Canal du Centre widderenee stoussen. E läit domat op enger vun den Haaptverbindungen tëscht dem Baseng vun der Schelde an deem vun der Meuse, an als Etappepunkt tëscht dem hollänneschen a franséische Kanalnetz gëtt en als europäesche Jachthafe betruecht.
En huet en Fläch vu 40 ha, an huet 157 Réng, eng Capitainerie an e Club House mat Restaurant. Donieft läit d'Schwämm vu Mons.
Heimat - Eine deutsche Chronik
Heimat - Eine deutsche Chronik  ass eng däitsch Televisounsserie vum Edgar Reitz aus dem Joer 1984.
Ëm wat geet et am Film?
De Film erzielt d'Liewen an engem Duerf am Honsréck vun 1919 bis 1982.
Gordon Jump
Den Alexander Gordon Jump, gebuer den 1. Abrëll 1932 zu Dayton am Bundesstaat Ohio a gestuerwen den 22. September 2003 zu Los Angeles am Bundesstaat Kalifornien, war en US-amerikanesche Filmschauspiller a fréiere Radio- an Tëleemoderateur. Hien huet seng Carrière 1965 ugefaangen.
Den Jump gouf mat der Roll als Arthur "The Big Guy" Carlson an der Televisiounsserie WKRP in Cincinnati (1978-82) bekannt.